শেকসপিয়র’স কিংডম
"শেকসপিয়র’স কিংডম" (ইংরেজি: "Shakespeare's Kingdom"; অনুবাদ: "শেকসপিয়রের রাজ্য") হল অ্যালফ্রেড নয়েসের লেখা একটি কবিতা। এটিতে সুরারোপ করেন ইংরেজ সংগীতস্রষ্টা এডওয়ার্ড এলগার। ১৯২৪ সালের ২১ জুলাই ব্রিটিশ এম্পায়ার একজিবিশন উপলক্ষ্যে প্যাজন্ট অফ এম্পায়ার-এ উপস্থাপনার উদ্দেশ্যে লিখিত গানগুলির (যেগুলি "প্যাজন্ট অফ এম্পায়ার" নামেও পরিচিত) অন্যতম। গানটিতে ইংরেজ কবি উইলিয়াম শেকসপিয়রের লন্ডনের আগমন বর্ণিত হয়েছে।